AJARETK JÕULUMAALE
MIDA JÕULUD SINU JAOKS TÄHENDAVAD?
Jõuluüritust "Ajaretk jõulumaale" on korraldatud üle 30 aasta.
Siin käivad Helsingi koolide 1-2 klasside õpilased,
kuna kutsed on saadetud igasse Helsingi kooli ja lasteaeda.
Selle ettevõtmise idee sündis u 30 aastat tagasi.
Usun, et selle eesmärgiks on jõuda Helsingi linna lasteni,
et öelda neile, et jõululugu kehtib veel ka tänapäeval.
Samas aga tahame pakkuda neile meeldejäävat kogemust
tolle aja stiilis ja õhkkonnas,
andes siis ühtlasi teada, milles peitub jõulude tõeline mõte.
See on meie peamine sõnum.
Me kuulutame teile rõõmusõnumit!
Usun, et taolise tegevuse tähtsus,
kus kirik pakub koolidele midagi kristlikku,
saab kasvama veelgi.
Õpetajatele meeldib,
et nad leiavad usuõpetuse ja kristlike teemade osas tuge,
nii et me tahame aidata ja toetada neid,
pakkudes neile siis ainest, mille põhjal käsitleda kristlikke teemasid.
Seda eriti veel tänapäeval, sekulaarse maailma keskel.
Lastelt saab tagasisidet juba kogu sündmuse käigus,
kuna see peegeldub nende silmadest ja innukusest
ning rõõmust, mis neist kiirgab.
Kuid samas ütlevad nad seda ka sõnades välja, kui lahkuvad,
nii et on ilmselge, et neile meeldis.
Paljud õpetajad aga, kes on korra oma õpilastega käinud,
tulevad järgmisel aastal jälle, kuna kõigile nii väga meeldis.
Selgi nädalal vestlesin ühe erakooli õpetajaga,
kes viimase 10 aasta jooksul on oma klassiga siin igal aastal käinud.
Nii et see, et tahetakse tagasi tulla, ongi parim tagasiside me jaoks.
Sellel jõuluüritusel on mitu eesmärki.
Ühtpidi saab me kirikuhoone paljudele lastele ja õpetajatele tuttavaks
ning nad kuulevad siin tõelist jõulusõnumit.
Kuid üks oluline tähendus on ka me oma koguduse jaoks.
Meil on u 100 liikmeline vabatahtlike punt,
kes aitab kogu seda üritust läbi viia.
Need, kes algul ehitavad, need, kes nädal aega näitlevad
ja siis nö abiliste toimkond ning kõige lõppedes lammutajad.
See on koguduse jaoks äärmiselt ühte liitev tegevus.
Olen kuulnud mingit kõlakat,
et meie maale on sündinud keegi uus kuningas...
Kuidas on üldse võimalik midagi sellist väita,
kui mina, Heroodes, juba olen selle maa kuningas.
Tahaks ka kangesti teada, kus see libakuningas asub,
et saaksin ka minna "tervitama" teda.
Tere tulemast!
Siin on Maarja ja Joosepi maja.
Paadi külg peab olema hästi sile ja sirge...
Kui sellega hakkama saad, võid meile tööle tulla.
Proovi, kuidas on.
Oleme teadlased ja targad ning uurime tähekaarte.
Midagi huvitavat on juhtunud -
see jupiter, see sinine seal, on läinud kuu taha peitu
ega anna nii palju valgust, kui tavaliselt.
Kuid pole hullu, sest see uus kirgas täht annab sisuliselt sama palju valgust.
Kas näete seda kirgast tähte seal? See paistab Petlemma kohal.
Kus suunas me nüüd minema peame?
Ingel ilmus mulle ja ütles, et me saame omale beebi
ning talle peab panema nimeks Jeesus.
Ja et Jeesusest saab kogu maailma kuningas ja rahuvürst.
Mulle ilmus see sama ingel, kes Maarjalegi.
Ma algul väga ehmatasin, kuna see ingel oli nii särav ja hele,
kuid ta ütles mulle, et ma ei pea kartma.
Ta rääkis mulle samu asju, mida Maarjalegi
ja ütles, et see beebi on Jumala Poeg.
Ärge kartke!
Ma kuulutan teile suurt rõõmu, mis saab osaks kogu rahvale.
Teile on täna sündinud Taaveti linnas Päästja, kes on Issand Kristus.
Eks see sõltub muidugi inimestest,
kuid loodetavasti jääb siiski midagi meelde.
Eelkõige just see, et Jeesus on see jõulusangar
ja sealt edasi siis ka kõik muu.
Idamaa tark on äärmiselt huvitav olla.
See võimaldab minna tagasi ajalukku, näha inimesi
ja saada osa jõuludega kaasnevast tundest.
Kuid eelkõige saada osa Kristuse sünnist
ja sellest, kui palju inimesed sellest huvituvad.
Minu jaoks isiklikult tähendavad jõulud pere ja tuttavatega koos olemist
ning ka koguduse rahvaga koos olemist.
Me võime ühiselt nautida seda jõulusõnumit,
mis on päästesõnum kogu maailmale.
Siin saab valmistada rõõmu väikestele lastele
ning samas rääkida evangeeliumist.
Ja eks see samas ärgita endaski jõulutundeid
ning anna võimaluse kogeda kõige esimesi jõule ja selle tunnet.
Peale seda hulga rõõmsam tunne pidada ka juba koduseid jõule.
Olen alati tahtnud teha lastetööd ja jagada ka jõuluevangeeliumit.
Parimat viisi, kui see ettevõtmine, on raske isegi välja mõelda.
Me ehitame üles täiesti loomuliku keskkonna,
kus lapsed saavad ise kõike kogeda ja näha.
Ja me saame rääkida neile täiesti loomulikul viisil,
ilma, et peaks kellelegi midagi peale suruma.
Nad tahavad ise kuulda ja leida üles jõulu tõelise mõtte,
nii et see on parim viis rääkida kõigest just enne jõule.
Eks jõulud vii alati tagasi kõige olulisemate küsimuste juurde.
Selle juurde, et Jeesus sündis siia maailma.
Kõige selle tähendus võimendub alati seal sõime ääres,
kui seda Jeesus-last jälle näed.
Kui näed, kui süütu Ta oli...
Ja samas kui väiksena Ta tuli, olles ise ju suur ja kõikvõimas.
Mind puudutab see küll alati väga.
Mu sooviks on, et see ettevõtmine sünnitaks usku
nii laste kui täiskasvanute südameis.
Ja et see, mida Jeesus igaühe meie eest tegi,
võiks muutuda väga konkreetseks igaühe jaoks.
Tõlge: Anne-Ly Raukas